ქალბაჯარი
ქალბაჯარი (აზერ. Kəlbəcər — ციხესიმაგრე მდინარის შესართავთან), ან ქარვაჭარი (სომხ. Քարվաճառ — სავაჭრო ციხესიმაგრე ან ქვის ბაზარი) — ქალაქი აზერბაიჯანში. მდებარეობს მდინარე ტერტერის ზემო დინებაში. აზერბაიჯანის ადმინისტრაციულ-ტერიტორიული დაყოფის მიხედვით ქალბაჯარის რაიონის ადმინისტრაციული ცენტრია. ყარაბაღის ომის შემდეგ ყარაბაღის მეორე ომამდე აკონტროლებდა არაღიარებული მთიანი ყარაბაღის რესპუბლიკა. ადმინისტრაციულ-ტერიტორიული დაყოფის მიხედვით კი იყო შაუმიანის რაიონის ადმინისტრაციული ცენტრი. 2020 წლის 25 ნოემბერს დაუბრუნდა აზერბაიჯანის კონტროლს.